The Arts of Truth by Rud Istvan | NOOK Book (eBook) | Barnes & Noble® B&N Top 100 NY Times Bestsellers
by Rud IstvanRud Istvan 3731 Geroep tot volwassenheid - Forum 2.0 - jimileroux30
3731 Geroep tot volwassenheid
Posted by Jimi le Roux on May 6, 2018 at 10:52am in Padlangs oordenkings
Mag God, wat vrede gee, julle volkome aan Hom toegewyd maak en julle geheel en al, na gees, siel en liggaam, so bewaar dat julle onberispelik sal wees wanneer ons Here Jesus Christus weer kom! 1 Tes 5:23 NAV
Wat is my lewensroeping? Wat vra God van my? Dis belangrik om sulke vrae te vra, sodat ons nie ‘n onnadenkende en sinlose lewe leef nie. As ons ons lewensdoel egter verstaan, kan ons meer intensioneel in God se plan ingroei en meer sinvol leef! Ons heel basiese roeping, het ons gesê, is om ons FISIEKE menswees in plek te kry: ons liggaamlikheid en onafhanklikheid. Daarna moet ons ook PSIGIES volwasse word. God roep ons dus om meer verantwoordelikheid te neem, om die werklikheid realisties te beskou, om behoeftebevrediging uit te stel, om onsself te oorkom, om empatie te beleef, om ons emosies beter te bestuur. DIT is alles aspekte van volwassenheid! Onthou, met onvolwasse mense kan God niks maak nie. Hoe kan ons meer volwasse word? Wel, die lewe maak mens nogal volwasse, maar ons kan dit ook doodgewoon as doelwit stel en beoefen. Ons kan onsself ook met volwasse mense omring – volwassenheid vryf af! Uiteindelik kan ons geestelik groei – DIT maak ons nou werklik volwasse!
Vader, maak my meer volwasse. Help my om myself en my eie belange te oorkom en werklik ‘n bruikbare instrument in u hande te word. Amen.
Neem verantwoordelikheid vir jou volwassenheid!